
PARLAMENTUL  ROMÂNIEI
CAMERA  DEPUTAŢILOR
	Comisia pentru agricultură, silvicultură, industrie alimentară și servicii specifice
	Nr. 4c-4/347
București, 21.05.2018


	
RAPORT
Proiect de Lege pentru aprobarea Ordonanței de urgență a Guvernului nr. 4/2018 privind modificarea și completarea Ordonanței de urgență a Guvernului nr. 3/2015 pentru aprobarea schemelor de plăți care se aplică în agricultură în perioada 2015-2020 și pentru modificarea art. 2 din Legea nr. 36/1991 privind societățile agricole și alte forme de asociere în agricultură
(PLx 200/2018)
În conformitate cu prevederile art. 95 și 115 din Regulamentul Camerei Deputaţilor, republicat, cu modificările și completările ulterioare,  Comisia pentru agricultură, silvicultură, industrie alimentară şi servicii specifice  a fost sesizată spre dezbatere,în fond, în procedură de urgență, cu  Proiectul de Lege pentru aprobarea Ordonanței de urgență a Guvernului nr. 4/2018 privind modificarea și completarea Ordonanței de urgență a Guvernului nr. 3/2015 pentru aprobarea schemelor de plăți care se aplică în agricultură în perioada 2015-2020 și pentru modificarea art. 2 din Legea nr. 36/1991 privind societățile agricole și alte forme de asociere în agricultură, transmis cu adresa nr. PLx 200/2018 şi înregistrat cu nr. 4c-4/260/17.04.2018.
Potrivit art. 76 (2)  din Constituţia României, republicată, şi ale art.92 alin. (9) pct.1 din Regulamentul Camerei Deputaţilor, republicat, cu modificări și completări Camera Deputaţilor este Cameră decizională.
Proiectul de lege a fost adoptat de Senat, în calitate de primă Cameră sesizată, în şedinţa din 10 aprilie 2018.
La întocmirea prezentului raport , Comisia a avut în vedere:
- avizul favorabil al Consiliului Legislativ (nr. 95/13.02.2018);
-avizul favorabil al Comisiei pentru mediu și echilibru ecologic. 
Proiectul de lege are ca obiect de reglementare modificarea și completarea Ordonanței de urgență a Guvernului nr. 3/2015 pentru aprobarea schemelor de plăți care se aplică în agricultură în perioada 2015-2020 și pentru modificarea art. 2 din Legea nr. 36/1991 privind societățile agricole și alte forme de asociere în agricultură, aprobată cu modificări și completări prin Legea nr. 104/2015, cu modificările și completările ulterioare, în vederea implementării corespunzătoare a actelor europene în domeniu și a angajamentelor ce revin României, în calitete de stat membru al Uniunii Europene, în cadrul politicii agricole comune.
La dezbaterea proiectului de lege a participat ca invitat, în conformitate cu prevederile art. 55 din Regulamentul Camerei Deputaţilor, republicat,cu modificările și completările ulterioare, domnul Sorin Claudiu Roșu Mareș, secretar de stat Ministerul Agriculturii și Dezvoltării Rurale.
În conformitate cu prevederile art. 61  din Regulamentul Camerei Deputaţilor, republicat, cu modificările și completările ulterioare,  Comisia pentru agricultură, silvicultură, industrie alimentară şi servicii specifice a examinat proiectul de lege, în şedinţa din data de 15 mai 2018.
La lucrările Comisiei pentru agricultură, silvicultură, industrie alimentară și servicii specifice şi-au înregistrat prezenţa un număr de 18 deputaţi, din totalul de 25 membri ai comisiei.
În urma examinării proiectului de lege şi a opiniilor exprimate de către membrii comisiei, s-a hotărât, cu majoritate de voturi (s-au înregistrat două abțineri), să se supună plenului Camerei Deputaţilor spre dezbatere şi adoptare,  Proiectul de Lege pentru aprobarea Ordonanței de urgență a Guvernului nr. 4/2018 privind modificarea și completarea Ordonanței de urgență a Guvernului nr. 3/2015 pentru aprobarea schemelor de plăți care se aplică în agricultură în perioada 2015-2020 și pentru modificarea art. 2 din Legea nr. 36/1991 privind societățile agricole și alte forme de asociere în agricultură,  cu amendamentele admise  redate în Anexa care face parte integrantă din prezentul raport.
În raport cu obiectul şi conţinutul său, proiectul de lege face parte din categoria legilor ordinare.

	PREȘEDINTE,
Alexandru STĂNESCU
	SECRETAR,
Dan CIOCAN





 
	Șef serviciu, consilier Anton Păștinaru

	                      consilier dr. Gabriela Amalia Ciurea

AMENDAMENTE ADMISE
(PLx 200/2018)
	Nr. crt.
	Text 
Ordonanță de urgență a Guvernului
nr. 4/2018
	Text Senat

	Text propus de Comisie
	Motivarea 
amendamentelor

	1.
	
	Lege
pentru aprobarea Ordonanței de urgență a Guvernului nr. 4/2018 privind modificarea și completarea Ordonanței de urgență a Guvernului nr. 3/2015 pentru aprobarea schemelor de plăți care se aplică în agricultură în perioada 2015-2020 și pentru modificarea art. 2 din Legea nr. 36/1991 privind societățile agricole și alte forme de asociere în agricultură
	Nemodificat
	

	2.
	
	Articol unic.- Se aprobă Ordonanța de urgență a Guvernului nr. 4 din 15 februarie 2018 privind modificarea și completarea Ordonanței de urgență a Guvernului nr. 3/2015 pentru aprobarea schemelor de plăți care se aplică în agricultură în perioada 2015-2020 și pentru modificarea art. 2 din Legea nr. 36/1991 privind societățile agricole și alte forme de asociere în agricultură, publicată în Monitorul Oficial al României, Partea I, nr. 152 din 19 februarie 2018.
	Articol unic.- Se aprobă Ordonanța de urgență a Guvernului nr. 4 din 15 februarie 2018 privind modificarea și completarea Ordonanței de urgență a Guvernului nr. 3/2015 pentru aprobarea schemelor de plăți care se aplică în agricultură în perioada 2015-2020 și pentru modificarea art. 2 din Legea nr. 36/1991 privind societățile agricole și alte forme de asociere în agricultură, publicată în Monitorul Oficial al României, Partea I, nr. 152 din 19 februarie 2018, cu următoarele modificări si completări:
	

	3.
	Ordonanță de urgență 
privind modificarea și completarea  Ordonanței de urgență a Guvernului nr. 3/2015 pentru aprobarea schemelor de plăți care se aplică în agricultură în perioada 2015-2020 și pentru modificarea art. 2 din Legea nr. 36/1991 privind societățile agricole și alte forme de asociere în agricultură
	
	Nemodificat
	

	
	
	
	
	

	4.
	1. La articolul 2 alineatul (1), litera i) se modifică și va avea următorul cuprins: 
„i)pârloagă înseamnă teren arabil necultivat pe durata unui an, întreţinut în bune condiţii agricole şi de mediu, pe care se efectuează activitatea minimă aşa cum este definită la alin. (2) lit. c). Perioada în care terenul este lăsat în pârloagă este de minimum 6 luni într-un an calendaristic şi acoperă lunile aprilie-septembrie;“
	
	Nemodificat












	

	5.
	
	
	1. La articolul unic, după punctul 1 se introduce un nou punct, pct. 11, cu urmatorul cuprins:
.„11 La articolul 2 alineatul (1) litera r) se modifică și va avea următorul cuprins:
r) utilizarea terenului înseamnă utilizarea pentru activităţi agricole a suprafeţei de teren agricol din cadrul exploataţiei aflate la dispoziţia fermierului la data depunerii cererii, în anul de cerere.“
Autor: Comisia pentru agricultură
	

	6.
	2. La articolul 2 alineatul (1), după litera s) se introduce o nouă literă, litera ş), cu următorul cuprins:
„ ș)teren în pregătire pentru culturi permanente înseamnă teren pe care urmează să se înfiinţeze culturi permanente şi pe care se desfăşoară activitate minimă. Regimul de teren în pregătire pentru culturi permanente poate fi menţinut pe o perioadă de maximum 3 ani, care începe cu anul primei declarări a acestuia pentru schema de plată unică pe suprafaţă.“
	
	Nemodificat
	

	7.
	3. La articolul 2 alineatul (2), litera e) se modifică şi va avea următorul cuprins:
„e)efectuarea unei activităţi minime pe suprafeţele agricole, menţinute în mod obişnuit într-o stare adecvată pentru păşunat sau pentru cultivare, prin realizarea a cel puţin o tăiere anuală de întreţinere şi, respectiv, cel puţin o cosire anuală a ierburilor dintre rânduri sau o lucrare anuală de întreţinere a solului, în cazul viilor şi livezilor.“
	
	Nemodificat
	

	8.
	4. La articolul 4, alineatul (1) se modifică şi va avea următorul cuprins:
„Art. 4 – (1) Ministerul Agriculturii şi Dezvoltării Rurale este autoritatea competentă pentru gestionarea fondurilor Uniunii Europene pentru agricultură şi dezvoltare rurală, respectiv Fondul european pentru garantare în agricultură (FEGA), Fondul european pentru agricultură şi dezvoltare rurală (FEADR) şi fondurilor din bugetul naţional aferente FEGA şi FEADR, incluzând elaborarea legislaţiei specifice.“
	
	Nemodificat
	

	9.
	5. La articolul 6, după alineatul (6) se introduce un nou alineat, alineatul (61), cu următorul cuprins:
„(61) Începând cu anul de cerere 2019, statutul de fermier activ se stabileşte şi prin verificarea înregistrării persoanelor fizice şi juridice şi a formelor asociative de persoane fizice sau juridice, indiferent de statutul juridic al acestora, pentru activităţile lor agricole, în Registrul contribuabililor/plătitorilor, potrivit prevederilor art. 91 din Legea nr. 207/2015 privind Codul de procedură fiscală, cu modificările şi completările ulterioare, cu respectarea prevederilor art. 3 pct. 3 lit. (a) din Regulamentul (UE) 2017/2.393 al Parlamentului European şi al Consiliului din 13 decembrie 2017 de modificare a Regulamentelor (UE) nr. 1.305/2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR), (UE) nr. 1.306/2013 privind finanţarea, gestionarea şi monitorizarea politicii agricole comune, (UE) nr. 1.307/2013 de stabilire a unor norme privind plăţile directe acordate fermierilor prin scheme de sprijin în cadrul politicii agricole comune, (UE) nr. 1.308/ 2013 de instituire a unei organizări comune a pieţelor produselor agricole şi (UE) nr. 652/2014 de stabilire a unor dispoziţii pentru gestionarea cheltuielilor privind lanţul alimentar, sănătatea şi bunăstarea animalelor, precum şi sănătatea plantelor şi materialul de reproducere a plantelor.“
	
	Nemodificat
	

	10.
	6. La articolul 8 alineatul (1), litera f) se modifică şi va avea următorul cuprins:
„f) să declare toate parcelele agricole, în sensul prevederilor art. 72 alin. (2) din Regulamentul (UE) nr. 1.306/2013 al Parlamentului European şi al Consiliului din 17 decembrie 2013. Fermierii care deţin parcele agricole cu o suprafaţă de până la 0,1 ha nesolicitate la plată pot să nu le declare, cu condiţia ca suprafaţa însumată a acestor parcele să nu depăşească un hectar. De asemenea, fermierii care nu depun cerere pentru nicio plată directă bazată pe suprafaţă nu au obligaţia de a-şi declara parcelele agricole dacă suprafaţa totală nu depăşeşte 1 ha. În toate cazurile, fermierul indică în cererea sa că are la dispoziţie parcele agricole şi, la cererea APIA, indică localizarea acestora. Fermierii care participă la schema pentru micii fermieri, astfel cum este prevăzut în titlul V din Regulamentul (UE) nr. 1.307/2013 al Parlamentului European şi al Consiliului din 17 decembrie 2013, nu au obligaţia de a-şi declara parcelele agricole pentru care nu depun cerere de plată, cu excepţia cazului în care o astfel de declaraţie este necesară pentru obţinerea unui alt tip de ajutor sau sprijin.“
	
	Nemodificat
	

	11.
	7. La articolul 8 alineatul (1), după litera f) se introduce o nouă literă, litera f1), cu următorul cuprins:
„f1) să declare toate zonele de interes ecologic prevăzute la art. 20 alin. (1);“
	
	Nemodificat
	

	12.
	8. La articolul 10, alineatele (1) şi (4) se modifică şi vor avea următorul cuprins:
„Art. 10.-(1) Hectar eligibil înseamnă:
a) orice suprafaţă agricolă a 
 exploataţiei care este utilizată pentru o activitate agricolă; sau
b) orice suprafaţă care a dat
 dreptul la plăţi în 2008 în cadrul schemei de plată unică pe suprafaţă şi care pe durata angajamentului relevant al fermierului individual este împădurită în temeiul art. 22 din Regulamentul (UE) nr. 1.305/2013 al Parlamentului European şi al Consiliului din 17 decembrie 2013 sau în temeiul unei scheme naţionale ale cărei condiţii respectă dispoziţiile art. 22 din Regulamentul (UE) nr. 1.305/2013 al Parlamentului European şi al Consiliului din 17 decembrie 2013.
………………………………………………………..
(4) În cazul pajiştilor permanente care conţin elemente disparate neeligibile, precum elemente de peisaj şi arbori, începând cu anul de cerere 2020 hectarul eligibil se determină prin aplicarea unui sistem proporţional de reducere a suprafeţei bazat pe procentajul de suprafaţă neeligibilă în cadrul blocului fizic, definit la art. 10 din Regulamentul delegat (UE) nr. 640/2014 al Comisiei din 11 martie 2014. Reducerea suprafeţelor ca rezultat al aplicării acestui sistem nu constituie neconformitate în cadrul angajamentelor încheiate pentru măsurile delegate şi nu determină aplicarea de sancţiuni.″
	
	Nemodificat
	

	13.
	
	
	2. La articolul unic, după punctul 8 se introduce un nou punct, pct. 81, cu următorul cuprins:
„ 81 La articolul (12) după alin. (2) se introduc  două noi alineate, alin.(3) și  (4) , cu următorul cuprins:

(3) Ajutorul Național Tranzitoriu în sectorul vegetal se acordă pentru suprafețele determinate la plată în anul de cerere.
(4)  Ajutorul Național Tranzitoriu în sectorul zootehnic se acordă:
a) pentru efectivele de animale existente în Registrul Național al Exploatațiilor la data de 1 ianuarie a anului de cerere, în cazul schemei pentru specia bovine, în sectorul carne;
b) pentru cantitățile de lapte livrate în anul anterior anului de cerere, în cazul schemei pentru specia bovine, în sectorul lapte;

c) pentru efectivele de femele ovine/caprine care au împlinit vârsta de minimum un an la data de 31 martie a anului de cerere, în cazul schemei pentru speciile ovine/caprine.“
Autor: Comisia pentru agricultură
	










Având în vedere sesizările producătorilor agricoli din sectorul vegetal pentru care plata la ANT 2-5 (in, canepa, hamei, tutun) s-a acordat ținând cont de un an de referință, se propun premise egale la accesarea acestei forme de sprijin pentru toți producatorii, respectiv suprafața determinată la plată pentru anul în curs, fără a se mai ține cont de anul de referință.
Având în vedere numeroasele sesizări ale crescătorilor de animale referitoare la caracterul inechitabil al plăților în cadrul ANT zootehnic, respectiv plata pentru animale care nu mai există în exploatații sau pentru cantități de lapte obținute în trecut și care nu se mai realizează și în prezent, se propune crearea unor premise egale la accesarea schemelor de sprijin, pentru toți crescătorii de bovine. 

	14.
	9. Articolul 13 se modifică şi va avea următorul cuprins:
„Art. 13.- Plafoanele alocate ANT în sectoarele vegetal şi zootehnic se stabilesc anual prin hotărâre a Guvernului.″
	
	Nemodificat
	

	15.
	10. La articolul 18 alineatul (1), litera c) se modifică şi va avea următorul cuprins:
„c) fără a aduce atingere numărului de culturi prevăzute la lit. a) şi b), în cazul în care suprafaţa de teren arabil este cultivată în proporţie de peste 75% cu iarbă ori cu alte plante erbacee sau este pârloagă ori este acoperită cu culturi aflate sub apă o mare parte a ciclului de producţie, cultura preponderentă de pe restul suprafeţei arabile trebuie să ocupe maximum 75% din terenul arabil rămas, cu excepţia cazului în care această suprafaţă rămasă este acoperită cu iarbă sau alte plante furajere erbacee ori este teren lăsat pârloagă.″
	
	Nemodificat
	

	16.
	11. La articolul 18 alineatul (2), litera d) se modifică şi va avea următorul cuprins:
„d) culturile de iarnă şi cele de primăvară sunt considerate culturi distincte, chiar dacă aparţin aceluiaşi gen. Triticum spelta este considerată a fi o cultură distinctă de culturile care aparţin aceluiaşi gen.″
	
	Nemodificat
	

	17.
	12. La articolul 18 alineatul (3), literele b) şi c) se modifică şi vor avea următorul cuprins:
„b) peste 75% din terenul arabil este utilizat pentru producţia de iarbă sau alte furaje erbacee, este cultivat cu culturi de leguminoase, este teren lăsat pârloagă sau face obiectul unei combinaţii între aceste utilizări;
c) peste 75% din suprafaţa agricolă eligibilă este pajişte permanentă, este utilizată pentru producţia de iarbă sau alte furaje erbacee ori pentru culturi aflate sub apă o mare parte a ciclului de cultură sau face obiectul unei combinaţii între aceste utilizări;“
	
	Nemodificat
	

	18.
	13. La articolul 20, alineatele (1), (2) şi (4) se modifică şi vor avea următorul cuprins:
„Art. 20.- (1) În sensul art. 17 alin. (1), fermierii în ale căror exploataţii terenul arabil este mai mare de 15 ha se asigură că, începând cu anul de cerere 2018, o suprafaţă care corespunde unui procent minim de 5% din terenul arabil al exploataţiei pe care fermierul l-a declarat este zonă de interes ecologic. Sunt considerate zone de interes ecologic:
a) terase;
b) elemente de peisaj - garduri vii/fâşii împădurite/arbori în aliniament, arbori izolaţi, pâlcuri arbustive din zona de câmpie, iazuri, rigole;
c) zone tampon situate pe marginea apelor curgătoare sau stătătoare şi margini de câmp;
d) zone cu specii forestiere cu ciclu scurt de producţie;
e) terenuri împădurite prin măsura 221 «Prima împădurire a terenurilor agricole» din cadrul PNDR 2007-2013, prin submăsura 8.1 «Împăduriri şi crearea de suprafeţe împădurite» din cadrul PNDR 2014-2020 sau în temeiul unei scheme naţionale ale cărei condiţii respectă dispoziţiile art. 43 alin. (1), (2) şi (3) din Regulamentul (CE) nr. 1.698/2005 al Consiliului din 20 septembrie 2005 sau ale art. 22 din Regulamentul (UE) nr. 1.305/2013 al Parlamentului European şi al Consiliului din 17 decembrie 2013;
f) zone cu culturi secundare sau strat vegetal;
g) zone cu culturi fixatoare de azot;
h) zone cu Miscanthus.
.............................................................
(2) Zonele de interes ecologic prevăzute la alin. (1) sunt situate pe terenul arabil al exploataţiei, cu excepţia celor prevăzute la alin. (1) lit. d), e) şi h). Zonele de interes ecologic prevăzute la alin. (1) lit. b) şi c) pot fi adiacente terenului arabil al exploataţiei declarat de fermier.
.............................................................
(4)  Prevederile alin. (1) nu se aplică exploataţiilor în următoarele situaţii:
a)peste 75% din terenul arabil este utilizat pentru producţia de iarbă sau alte furaje erbacee, este teren lăsat pârloagă, este cultivat cu culturi de leguminoase sau face obiectul unei combinaţii între aceste utilizări;
b)peste 75% din suprafaţa agricolă eligibilă este pajişte permanentă, este utilizată pentru producţia de iarbă sau alte furaje erbacee sau este cultivată cu culturi aflate sub apă fie o mare parte a anului, fie o mare parte a ciclului de cultură sau face obiectul unei combinaţii între aceste utilizări.“
	
	Nemodificat
	

	19.
	14. La articolul 22, alineatul (3) se modifică şi va avea următorul cuprins:
„(3) Plata pentru tinerii fermieri se acordă fiecărui fermier pentru o perioadă de 5 ani, începând de la prima depunere a cererii de plată pentru tinerii fermieri, cu condiţia ca depunerea cererii să aibă loc în termen de 5 ani de la data stabilirii conform alin. (2) lit. a). Perioada de 5 ani se aplică de asemenea fermierilor care au beneficiat de plata pentru tinerii fermieri pentru cererile depuse înainte de anul de cerere 2018.“
	
	Nemodificat
	

	20.
	15. La articolul 22, după alineatul (3) se introduce un nou alineat, alineatul (31), cu următorul cuprins:
„(31) Prin derogare de la prevederile alin. (3), pentru tinerii fermieri care, potrivit prevederilor alin. (2) lit. a), s-au stabilit în perioada 2010-2013, din perioada de 5 ani se scade numărul de ani care au trecut între instalarea prevăzută la alin. (2) lit. a) şi prima depunere a cererii de plată pentru tinerii fermieri.“
	
	Nemodificat
	

	21.
	16. La articolul 23, alineatul (2) se modifică şi va avea următorul cuprins:
„(2) Cuantumul plăţii pe hectar este situat între 25% şi 50% din cuantumul pe hectar al schemei de plată unică pe suprafaţă, calculat potrivit prevederilor art. 11 alin. (2), procent care se stabileşte prin hotărâre a Guvernului. Plata pentru tinerii fermieri se acordă pentru maximum 60 ha eligibile pe care fermierul respectiv le-a declarat.“
	
	Nemodificat
	

	22.
	17. La articolul 25, alineatele (1) şi (3) se modifică şi vor avea următorul cuprins:
„Art. 25.-(1) Plafonul alocat şi, după caz, cuantumul plăţii pe unitatea de măsură, sectoarele şi producţiile la care se face referire la art. 24 alin. (1), culturile şi speciile de animale se stabilesc prin hotărâre a Guvernului, cu respectarea prevederilor titlului IV cap. 1 din Regulamentul (UE) nr. 1.307/2013 al Parlamentului European şi al Consiliului din 17 decembrie 2013.
.............................................................
(3) Decizia referitoare la modalitatea de aplicare a sprijinului cuplat poate fi revizuită până la data de 1 august a oricărui an, cu efect asupra anului următor, în sensul prevăzut la art. 53 alin. (6) din Regulamentul (UE) nr. 1.307/2013 al Parlamentului European şi al Consiliului din 17 decembrie 2013, cu notificarea Comisiei până la această dată.″
	
	Nemodificat
	

	23.
	
	
	3. La articolul unic, dupa punctul 17, se introduce un nou punct, pct. 171 cu urmatorul cuprins:
„ 171 .La art.34, după alin.(5) se introduce un nou alineat, alin.(6), cu următorul cuprins: 
(6) Nu se retrage plata și nu se aplică sancțiuni administrative în baza prevederilor privind plățile necuvenite și sancțiunile administrative din Regulamentul (UE) nr. 1306/2013 al Parlamentului European şi al Consiliului privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului, cu modificările şi completările ulterioare, și în baza art. 47 din Regulamentul (UE) nr. 1305/2013 al Parlamentului European şi al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) şi de abrogare a Regulamentului (CE) nr. 1698/2005 al Consiliului, în cazul neconformităților pentru nerespectarea criteriilor de eligibilitate, a angajamentelor sau a altor obligații care rezultă din aplicarea normelor privind plățile prevăzute la art. 1 alin. (2) și (3) și măsurile compensatorii de dezvoltare rurală prevăzute la art. 33 alin. (2), ca urmare a identificării de diferențe de amplasament sau de mărime a parcelelor agricole din declarațiile din cererile de ajutor sau de plată și/sau în legătură cu cereri de ajutor sau de plată pentru ani anteriori, rezultate în urma înregistrării sistematice sau sporadice a imobilelor potrivit dispozițiilor  din Legea cadastrului și a publicității imobiliare nr. 7/1996, republicată, cu modificările și completările ulterioare.“
Autor: Comisia pentru agricultură
	Introducerea alineatului legat de cadastru are în vedere stabilirea modului de aplicare a prevederilor regulamentelor europene la care se face trimitere în alineatul propus,  cu referire la situațiile în care se constată, în urma înregistrării sistematice sau sporadice a imobilelor prin aplicarea Programului Național de Cadastru și Carte Funciară dar si prin înregistrarea sporadică, respectiv cea realizată în mod particular de către fermieri, că parcelele agricole cu angajamente în cadrul măsurilor compensatorii de dezvoltare rurală au fost identificate eronat.
 Astfel, alineatul nou introdus precizează faptul că nu se retrage plata și nu se aplică sancțiuni administrative dacă beneficiarul inregistreaza modificari asupra parcelelor sale eligibile pentru sprijin din fonduri europene,  după înregistrarea sporadica sau sistematică a imobilelor din UAT care au făcut obiectul înregistrării conform Legii Cadastrului. Alineatul a fost introdus ca urmare a solicitării ANCPI, cu scopul asigurării condițiilor adecvate de implementare a Programului Național de Cadastru și Carte Funciară, în sensul asigurării beneficiarilor măsurilor compensatorii de dezvoltare rurală că nu vor fi sanctionati si ca nu li se va retrage sprijinul acordat anterior, în cazul în care în urma înregistrării sistematice sau sporadice conform legii cadastrului, parcelele aflate sub angajament își vor modifica dimensiunea sau amplasamentul identificat inițial.
Față de propunerea ANCPI, urmare a analizei realizate la nivel MADR, AFIR și APIA instituțiile implicate au ajuns la concluzia că pentru o abordare unitară și nediscriminatorie față de fermierii români care accesează sprijin din fonduri europene, prevederile alineatului în cauză să se aplice, atât celor care fac obiectul înregistrării sistematice prin Programul Național de Cadastru și Carte Funciară, cât și celor care-și înregistrează terenurile, pe cont propriu, cu finanțare proprie, cu respectarea dispozițiilor din Legea cadastrului și a publicității imobiliare nr. 7/1996, republicată, cu modificările și completările ulterioare.
Facem precizarea ca înregistrarea terenurilor în sistemul național de cadastru este o prioritate națională, actualmente fiind finalizate întregistrările pentru 39 de UAT-uri, conform datelor ANCPI și alte 2000 de UAT au în curs lucrări de înregistrare cadastrală pe terenurile agricole din extravilan urmând ca până în anul 2020 să se încheie cu înregistrarea terenurilor din extravilan pentru toate UAT din Romania. Un număr de 660 UAT-uri fac chiar obiectul unor finanțări din surse europene prin intermediul POR, prin urmare abordarea de la nivel legislativ prin textul propus asigură coerența intervențiilor de la nivelul tuturor programelor cu finanțare europeană al căror scop îl reprezintă restructurarea și consolidarea sectorului agricol românesc.

	18. La articolul 39, alineatul (1) se modifică şi va avea următorul cuprins:
„Art. 39.- (1) Sumele necuvenite acordate sub formă de ajutoare naţionale tranzitorii şi/sau de scheme de plăţi directe sau măsuri de sprijin din fondurile europene şi/sau din fondurile publice naţionale aferente acestora se recuperează potrivit prevederilor Ordonanţei de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobată cu modificări şi completări prin Legea nr. 142/2012, cu modificările şi completările ulterioare“.
	
	Nemodificat

	4. La articolul unic, după punctul 18, se introduce un nou punct, pct. 19, cu următorul cuprins:
„19.După articolul 41 se introduce un nou articol, articolul 411, cu următorul cuprins:
Art. 411. – (1) Fermierii vor fi notificați cu minimum 14  zile înainte, iar în cadrul măsurilor de sprijin pentru animale cu minimum 48 de ore înainte  în vederea pregătirii documentelor necesare controlului, de către Agenția de Plăți și Intervenție pentru Agricultură .
2) Suspendarea nejustificată a plăților  către fermierii din cadrul schemelor de plăți directe și  Ajutorului Național Tranzitoriu, pentru motive neimputabile acestora, raportate la legislația națională și europeană, constituie  contravenție și se sancționează cu imputarea sumelor respective persoanelor din Agenția de Plăți și Intervenție pentru Agricultură care au efectuat controlul.  “
Autor:  Comisia pentru agricultură

